EkBass/fiwiki-20250220-pages-articles huggingface dataset:
Anne Raffenel

Anne-Jean-Baptiste Raffenel (26. huhtikuuta 1809 Marseille – 12. kesäkuuta 1858 Madagaskar) oli ranskalainen virkamies ja tutkimusmatkailija. Anne Raffenel työskenteli laivastovirkamiehenä ja purjehti eri puolilla maailmaa. Vuonna 1843 hän lähti Senegaliin, jonka kuvernööri antoi hänen tehtäväkseen tutkia Faléméjokea sekä Bundun ja Bambukin aluetta. Seitsemän kuukautta kestäneen matkan aikana Raffenel solmi kauppasopimuksen Bundun hallitsijan kanssa, perusti kauppa-aseman Falémélle ja kartoitti Senegal- ja Gambiajokien yläjuoksut. Vuonna 1845 tekemällään toisella matkalla Raffenelin tehtävänä oli matkustaa Afrikan läpi Senegalista Niilille. Hän eteni Segun rajalle, mutta joutui kaapatuksi ja vietti kahdeksan kuukautta vankina Kaartassa. Vankeusaikanaan Raffenel kirjoitti Länsi-Sudanin kuvauksen, joka sisälsi uudistus- ja parannusehdotuksia Senegalin siirtomaahallitukselle. Raffenel toimi myöhemmin hallintovirkamiehenä Dinanissa. Vuonna 1855 hänet nimitettiin Madagaskarin kuvernööriksi. ==Teoksia== * Voyage dans l'Afrique occidentale. Paris, 1846. * Nouveau voyage dans le pays des nègres. Paris, 1856. ==Lähteet== Luokka:Ranskalaiset tutkimusmatkailijat Luokka:Vuonna 1809 syntyneet Luokka:Vuonna 1858 kuolleet
Etelä-Savon pelastuslaitos

Etelä-Savon pelastuslaitos on yksi Suomen 22:sta aluepelastuslaitoksesta. Yhdessä sopimuspalokuntien kanssa se huolehtii Etelä-Savossa onnettomuuksien ennaltaehkäisystä, pelastustoiminnasta ja varautumisesta. Toimialue on jaettu maantieteellisesti kolmeen osaan: Mikkelin, Savonlinnan ja Pieksämäen paloasemaryhmään. Näiden pääpaloasemilla Mikkelissä, Savonlinnassa ja Pieksämäellä on jatkuva hälytysvalmius. Etelä-Savon pelastuslaitoksen päätoimipiste (Mikkelin paloasema) sijaitsee Mikkelin Kirjalan kaupunginosassa. Pelastuslaitos työllistää päätoimisesti noin 200 henkilöä. Lisäksi sopimuspalokunnissa työskentelee noin 600 pelastustoimintaan osallistuvaa henkilöä. Alueella oli yhteensä 34 paloasemaa vuoden 2020 loppuun. Vuoden 2021 alusta Heinävesi ja Joroinen vaihtoivat maakuntaa ja pelastuslaitosta. Heinävedellä oli kolme paloasemaa ja Joroisissa yksi paloasema. Etelä-Savon pelastuslaitos jatkaa 30 paloaseman voimin vuodesta 2021 eteenpäin. == Paloasemat == * 10 Mikkeli * 11 Mikkelin VPK * 12 Mikkelin esikaupungin VPK * 13 Otavan VPK * 14 Hiirolan VPK * 15 Anttolan VPK * 16 Haukivuoren PVPK * 17 Ristiinan VPK * 18 Hirvensalmi VPK * 19 Mäntyharju * 21 Juva * 22 Pertunmaan PVPK * 23 Kangasniemen PVPK * 24 Puumalan VPK * 25 Suomenniemen VPK * 40 Savonlinna * 41 Savonlinnan VPK * 42 Miekkoniemen VPK * 43 Savonrannan VPK * 44 Kerimäen PVPK * 45 Enonkosken VPK * 46 Sulkavan VPK * 47 Lohikosken seudun VPK * 48 Punkaharjun VPK * 51 Rantasalmen VPK * 60 Pieksämäki * 61 Naarajärven PVPK * 62 Jäppilän VPK * 63 Virtasalmen PVPK * VPK = Vapaaehtoinen palokunta * PVPK = Puolivakinainen palokunta == Lähteet == Luokka:Suomen pelastuslaitokset Pelastuslaitos
Lalji Tandon

pienoiskuva|Lalji Tandon vuonna 2018. Lalji Tandon (12. huhtikuuta 1935 Lucknowin piirikunta – 21. heinäkuuta 2020) oli intialainen kansanpuolueen poliitikko.Lalji Tandon had over 40-year-long political career, was close to Atal Bihari Vajpayee Hindustan TimesMadhya Pradesh Governor Lalji Tandon dies at 85 Indian Express Hän oli siviiliammatiltaan sosiaalityöntekijä.Tandon, Shri Lal Ji Lok Sabha Tandon istui Uttar Pradeshin lainsäädäntöelimen ylähuoneessa vuosina 1978–1984 sekä 1990–1996 ja kolmen kauden ajan alahuoneessa vuosina 1996–2009. Hän istui Lok Sabhan jäsenenä vuosina 2009–2014. Elokuusta 2018 heinäkuuhun 2019 Tandon toimi Biharin ja tämän jälkeen Madhya Pradeshin kuvernöörinä. Vuosina 1991–1992 hän oli Uttar Pradeshin energiaministeri ja vuosina 1997–1999 urbaanin kehityksen ministeri. Tandon oli naimisissa Krishna Tandonin kanssa vuodesta 1958 kuolemaansa saakka. Hänellä oli kolme poikaa, joista yksi oli poliitikko Ashutosh Tandon. Tandon kuoli heinäkuussa 2020. Hän oli joutunut edellisessä kuussa lucknowilaiseen sairaalaan kärsittyään hengitysvaikeuksista, virtsaneritysvaikeuksista ja kuumeesta. == Lähteet == Luokka:Intian kansanpuolueen poliitikot Luokka:Lok Sabhan jäsenet Luokka:Biharin kuvernöörit Luokka:Madhya Pradeshin kuvernöörit Luokka:Vuonna 1935 syntyneet Luokka:Vuonna 2020 kuolleet
Bundu (Senegal)

Bundu (Boundou, myös Bondu, Bondou) on historiallinen alue Senegalin itäosassa. Idässä Faléméjokeen ja etelässä Bambukiin rajoittuva Bundu on kuivaa savannia. Sen asukkaat ovat fulbeja, soninkeja ja mandeja. Perinteisiä elinkeinoja ovat maanviljely, karjanhoito, kaupankäynti ja käsityöammatit. Malik Dauda Syn johtamat Futa Toron fulbet saivat 1690-luvulla Gajaagan hallitsijalta luvan asettua Bunduun. He perustivat hallitsijasuvun, jonka haarat aloittivat sisällissodan vuonna 1851. Umar Tall käytti tilannetta hyväkseen ja miehitti alueen. Senegalin kuvernööri liittoutui Bokar Saada Syn kanssa ja nimitti hänet Bundun hallitsijaksi vuonna 1858. Hän laajensi aluettaan liittäen siihen osia Gambian yläjuoksusta, Ferlosta ja Bambukista. Bokar Saadan kuoltua vuonna 1885 Bundun miehitti Mamadou Lamine Dramé, joka sai surmansa vuonna 1887. Ranskalaiset palauttivat Syn hallitsijasuvun valtaan, mutta lakkauttivat protektoraattinsa vuonna 1905. Ensimmäisen maailmansodan jälkeen Bundusta tuli Senegalin ja Gambian maapähkinäalueen työvoimareservi. ==Lähteet== Luokka:Afrikan entiset valtiot Luokka:Senegalin historia
Cozy Bear

Cozy Bear (tunnetaan myös nimellä APT29) on venäläinen hakkeriryhmä, jonka länsimaat uskovat olevan linkittynyt Venäjän valtion tiedustelupalveluihin. Venäjä on kiistänyt yhteytensä hakkeriryhmään. == Toiminta ja historia == Cozy Bear nousi ensimmäistä kertaa suuren yleisön tietoisuuteen marraskuussa 2014, jolloin se murtautui Yhdysvaltain ulkoministeriön palvelimille. Hyökkäystä kuvailtiin aggressiiviseksi, mutta hollantilainen hakkeriryhmä AIVD onnistui soluttautumaan jo kauan aikaa ennen hyökkäystä heinäkuussa 2014 Cozy Bearin järjestelmiin, mikä mahdollisti hyökkäyksestä informoimisen Yhdysvaltain tiedusteluvirastolle NSA:lle ja liittovaltion poliisille FBI:lle reaaliajassa. Vaikka NSA onnistui pääsääntöisesti tilkitsemään hyökkäyksen Yhdysvaltain ulkoministeriön palvelemille, Cozy Bear onnistui kalastamaan tunnukset Valkoisen talon tietojärjestelmiin lähettämällä ulkoministeriön sähköpostiosoitteesta viestin eräälle Valkoisen talon työntekijälle, joka luuli viestiä aidoksi ja antoi tunnukset hakkeriryhmälle. Tunnukset mahdollistivat pääsyn Valkoisen talon tietojärjestelmiin, jossa oli muun muassa diplomaattien ja suurlähetystöjen välisiä posteja ja istuvan presidentin Barack Obaman sähköpostikansiota. Vahinko murrosta oli kuitenkin loppujen lopuksi pieni ja hakkerit eivät päässeet käsiksi valtiosalaisuuksiin. Heinäkuussa 2015 Cozy Bear hyökkäsi onnistuneesti Pentagonin sähköpostijärjestelmään, joka oli ollut hyökkäyshetkellä suljettuna lähes kahden viikon ajan. Pentagonissa työskentelevien virkamiehien mukaan hyökkäys tapahtui arvioilta 25. heinäkuuta 2015 ja se vaikutti noin 4000 sotilas- ja siviilihenkilöön. Kyberhyökkäys hyödynsi jonkinlaista automatisoitua järjestelmää, joka keräsi nopeasti valtavia määriä dataa ja jakoi sen nopeasti tuhansille käyttäjätileille internetiin. Hakkerit eivät kuitenkaan taaskaan onnistuneet saamaan mitään arkaluontoista. Vuoden 2016 Yhdysvaltain presidentinvaalien alla Cozy Bear murtautui toisen Fancy Bear -nimisen hakkeriryhmän kanssa Yhdysvaltain demokraattipuolueen sähköpostipalvelimeen. Vuodetut sähköpostiviestit vuodettiin Wikileaksiin ja ne sisälsivät kiusalliseksi koettua tietoa puolueen johdon välisestä viestittelystä. Viestit johtivat myöhemmin demokraattipuolueen puheenjohtajan Debbie Wasserman Schultzin eroamiseen ja ne kohottivat gallupeissa Donald Trumpin kannatusta. Cozy Bear on lisäksi yrittänyt vuosien varrella vakoilla useita eri ajatushautomoita ja terveydenhuollon yksiköitä. Hakkeriryhmän viimeisimmät iskut ovat koskeneet COVID-19-taudin rokotetutkimuksia. Cozy Bear on yrittänyt varastaa ainakin Yhdysvaltain, Ison-Britannian ja Kanadan rokotetutkimusten tietoja. Hakkeriryhmä yritti saada niitä levittämällä haittaohjelmia ja käyttämällä phishing-menetelmää. == Lähteet == Luokka:Hakkerointi Luokka:Venäjän tiedusteluorganisaatiot Luokka:Informaatiosodankäynti
Kauru järv

Kauru järv on Virossa Valgamaalla Otepään kunnan Kaurutootsin kylässä sijaitseva järvi. Se voidaan lukea kuuluvaksi Koorasten kylän järvialueeseen (), johon kuuluu yhteensä 15 suurempaa luonnollista järveä. == Maantietoa == Järvi on 400 metriä pitkä, 250 metriä leveä, ja sen pinta-ala on 7,1 hehtaaria. Se sijaitsee kumpuilevassa maastossa (kunnaita) pienessä painaumassa, joka on paikoitellen soistunut. Järvi on matala ja syvin kohta on vain 2,7 metriä. Ylempänä on pienten peltojen ja niittyjen laikuttamaa mestämaata, jonka kautta kulkee kylätie. Järven lähellä sijaitsee kaksi vanhaa tilaa, joiden pelloista on varmaan kyse. Rantaviivan pituus on 1,1 kilometriä. Rantaan asti ei tule yhtään tietä. == Luontoarvoja ja luokittelu == Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (). Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus. Aare Mäemets on julkaisussaan Eesti NSV järved ja nende kaitse vuodelta 1977 kuvaillut järveä. Hänen mukaansa järven pohja on mutainen ja vedenväri on vihertävänkeltainen tai ruskeankeltainen. Näkösyvyys on 2,1–2,2 metriä. Järvessä on vesikasvillisuutta oli 22 lajia, joista yksi oli pitkälehtivita. Kalaston valtalaji on ruutana. == Vesistösuhteita == Kauru järv kuuluu Pühäjõen valuma-alueeseen, sillä järven laskuoja laskee Vidrike järveen, joka on Pühäjõen lähdejärvi. Laskuojan nimi on kartoissa myös Pühäjõgi, mutta nimi on kirjoitettu sulkuihin. Kauri järveen tulee neljä lyhyttä metsäojaa. Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Otepää Luokka:Valgamaan järvet Luokka:Pühäjõen (Sillaotsa) valuma-alue
Lone Dybkjær

Lone Dybkjær (23. toukokuuta 1940 Frederiksberg – 20. heinäkuuta 2020) oli tanskalainen Radikaalin Venstren poliitikko.Lone DYBKJÆR European ParliamentDanska politikern Lone Dybkjær är död Expressen Dybkjær valmistui Tanskan teknillisestä korkeakoulusta vuonna 1964.Lone Dybkjær (1940 - ) Dansk kvindebiografisk leksikon Hänet valittiin ensimmäisen kerran kansankäräjille vuonna 1973.Lone Dybkjær er død DR Vuosina 1988–1990 hän toimi maansa ympäristöministerinä.Lone Dybkjær er død Billed-Bladet Hän ja sosiaaliministeri Aase Olesen olivat Radikaalin Venstren ensimmäiset naisministerit. Vuosina 1994–2004 Dybkjær istui Euroopan parlamentin jäsenenä Euroopan liberaalidemokraattien ryhmässä. Dybkjær jätti paikkansa kansankäräjillä vuonna 2011. Samana vuonna hänellä todettiin rintasyöpä.Tidligere minister Lone Dybkjær er alvorligt syg af kræft DR Dybkjærille syntyi ensimmäisestä avioliitostaan (1964–1980) Ib Dybkjærin kanssa kaksi tytärtä (s. 1970 ja 1973). Vuodesta 1994 kuolemaansa hän oli naimisissa Poul Nyrup Rasmussenin kanssa. == Lähteet == == Aiheesta muualla == * Luokka:Tanskan ympäristöministerit Luokka:Tanskalaiset europarlamentaarikot Luokka:Vuonna 1940 syntyneet Luokka:Vuonna 2020 kuolleet
Donald Whiston

Donald Francis ”Don” Whiston (19. kesäkuuta 1927 Lynn, Massachusetts – 11. heinäkuuta 2020 Ipswich, Massachusetts) oli yhdysvaltalainen jääkiekkomaalivahti ja olympiamitalisti. Whiston saavutti olympia- ja samalla MM-hopeaa Oslossa 1952. Hän valmensi Brownin yliopiston joukkuetta kolmen kauden ajan. Pankkialalla työskennellyt Whiston kuoli Massachusettsin Ipswichissä 93-vuotiaana 11. heinäkuuta 2020.Olympedia.orghttp://obituaries.journal-times.com/obituary/donald- whiston-1079544449 == Lähteet == * === Viitteet === == Aiheesta muualla == * Luokka:Yhdysvaltalaiset jääkiekkomaalivahdit Luokka:Yhdysvaltalaiset olympiamitalistit Luokka:Vuonna 1927 syntyneet Luokka:Vuonna 2020 kuolleet
Aivojen mekanismi

Aivojen mekanismi tai Aivojen mekaniikka (Механика головного мозга, Mehanika golovnogo mozga) on Vsevolod Pudovkinin ohjaama neuvostoliittolainen mykkä dokumenttielokuva, joka valmistui vuonna 1926. Kyseessä oli Pudovkinin ensimmäinen itsenäinen ohjaustyö. Elokuva esittelee Ivan Pavlovin ehdollistumiskokeita eläimillä. Sitä on pidetty ensimmäisenä tiedettä popularisoivana venäläisenä elokuvana. == Lähteet == Luokka:Neuvostoliittolaiset mustavalkoelokuvat Luokka:Vuoden 1926 elokuvat Luokka:Neuvostoliittolaiset mykkäelokuvat Luokka:Neuvostoliittolaiset dokumenttielokuvat
Mikołaj Kubica

Mikołaj Kubica (27. lokakuuta 1945 Niedobczyce – 19. heinäkuuta 2020) oli puolalainen telinevoimistelija. Kubica voimisteli kolmissa kesäolympialaisissa täyden ottelun: Tokiossa 1964, Méxicossa 1968 ja Münchenissä 1972. Joukkuekilpailussa hän sijoittui Münchenissä neljänneksi ja Tokiossa sekä Méxicossa viidenneksi. EM-kilpailuista Kubica saavutti yhteensä viisi mitalia: Tampereella 1967 hän saavutti permannolla ja renkailla pronssia ja Varsovassa 1969 hypyssä ja renkaissa hopeaa sekä ottelussa pronssiahttp://www.sport- komplett.de/sport-komplett/sportarten/t/turnen/hst/31.html. Puolan mestaruuksia Kubica voitti ottelussa viisi ja yksittäisillä telineillä 30 kappaletta. Kubican Sylwester- ja Wilhelm-veljet olivat myös telinevoimistelijoita. Kubica kuoli 74-vuotiaana 19. heinäkuuta 2020.https://www.olimpijski.pl/pl/aktualnosci,89/2773,zmarl-mikolaj- kubica.html OlympediaPuolan olympiakomitea == Lähteet == * * Profiili Puolan olympiakomitea === Viitteet === == Aiheesta muualla == * Luokka:Puolalaiset telinevoimistelijat Luokka:Vuonna 1945 syntyneet Luokka:Vuonna 2020 kuolleet
Aaron Sirainen

Aaron Sirainen (s. 1999 tai 2000) on suomalainen malli. Sirainen aloitti mallinuransa vuonna 2015 suomalaisella mallitoimisto Brandilla. Hän on toiminut mallina muun muassa Guccille, Raf Simonssille, Off-Whitelle ja Marnille. == Lähteet == Luokka:Suomalaiset mallit Luokka:Elävät henkilöt
Shikoniini

Shikoniini on sinipunainen väriaine, jota saadaan lähes sukupuuttoon kuolleesta purppurarusojuuri -kasvista (Lithospermum erythrorhizon). Sitä käytetään Japanissa huulipuniin, kynsilakkoihin ja ihonhoitotuotteisiin. Sitä voidaan myös käyttää lääkkeenä palohaavoihin ja peräpukamiin. Normaalisti ainetta saadaan 5-7 vuoden ikäisten kasvien juurista, mutta nykyisin sitä tuotetaan solukkoviljelmillä, joista väriainetta saadaan jo 20 päivässä. Shikoniini on alkanniinin enantiomeeri. Shikoniinin käytön lääkkeenä keksi mahdollisesti jo kiinalainen Hua To (s. noin 136–141 jaa.) ja se mainitaan vuonna 1596 kirjoitetussa kiinalaisen lääketieteen klassisessa teoksessa Pen Ts'ao Kang Mu. Puhdasta shikoniinia asetaattimuodossa eristivät japanilaiset kemistit R. Majima ja C. Kuroda vuonna 1922. He tosin eivät tunnistaneet ainetta stereoisomeeriksi, sen huomasi H. Brockmann 1930-luvulla. == Lähteet == == Aiheesta muualla == *Coloria.net: Shikoniini *PubChem: Shikonin *Kyoto Encyclopedia of Genes and Genomes (KEGG): Shikonin *ChemBlink: Shikonin Luokka:Väriaineet Luokka:Lääkkeet
Karkuri (vuoden 1933 elokuva)

Karkuri ( Дезертир, Dezertir) on Vsevolod Pudovkinin ohjaama neuvostoliittolainen elokuva, joka valmistui vuonna 1933. Se on Pudovkinin ensimmäinen äänielokuva. Elokuva kertoo saksalaisesta työläisestä, joka pakenee väkivaltaisia työtaisteluja Neuvostoliittoon, mutta palaa lopulta kotimaahansa jatkamaan kamppailua. ==Juoni== Karl Renn on työläinen Hampurin telakoilla ja Saksan kommunistisen puolueen jäsen. Hän organisoi yleislakon Neuvostoliiton pyynnöstä ja painostaakseen työnantajia. Lakon alettua työläisten ja poliisin välillä on väkivaltaisuuksia, ja lakon kestettyä kuukauden osa työläisistä ei jaksa enempää vaan ryhtyy rikkureiksi. Karl pysyttelee arkuuttaan erossa taisteluista, vaikka hänen vaimonsakin osallistuu niihin. Neljän muun puoluetoverinsa kanssa hänet lähetetään Neuvostoliittoon osallistumaan kokoukseen. Renn jää Neuvostoliittoon, missä hän työskentelee valimossa ja oppii arvostamaan kommunistista järjestelmää. Viikkoja myöhemmin hän saa kuulla, että Hampurin puoluejohtaja on surmattu. Renn päättää palata takaisin Saksaan ja jatkaa kamppailua, luopuen karkuruudestaan. ==Näyttelijät== ==Lähteet== ==Aiheesta muualla== * https://www.leffatykki.com/elokuva/karkuri-1933 Luokka:Neuvostoliittolaiset elokuvat Luokka:Vuoden 1933 elokuvat Luokka:Neuvostoliittolaiset mustavalkoelokuvat Luokka:Neuvostoliittolaiset draamaelokuvat
Herbert Koschel

Herbert Georg Koschel (9. joulukuuta 1921 Bunzlau – 2. elokuuta 1980 Koblenz) oli saksalainen keihäänheittäjä. 190-senttinen ja 90-kiloinen Koschel heitti ennätyksensä 77,80 metriä vuonna 1956. Hän sijoittui Helsingin kesäolympialaisten 1952 loppukilpailussa 12:nneksi ja Melbournen kesäolympialaisten 1956 loppukilpailussa neljänneksi jäätyään lähes viisi metriä pronssimitalista. Bernin EM-kilpailuissa Koschel oli 12:s, ja hän voitti kolme peräkkäistä Länsi-Saksan mestaruutta vuosina 1952–1954. Koschel kuoli vuonna 1980 auto-onnettomuudesta saamiinsa vammoihin.Olympedia == Lähteet == * === Viitteet === == Aiheesta muualla == * Luokka:Saksalaiset keihäänheittäjät Luokka:Liikenneonnettomuudessa kuolleet Luokka:Vuonna 1921 syntyneet Luokka:Vuonna 1980 kuolleet
Suleima

Suleima on naisen etunimi, josta tunnetaan myös kirjoitusasu Zuleima. Nimen alkuperästä ei ole varmaa tietoa. Kyseessä saattaa olla muunnos arabialaisesta Suleika-nimestä, joka tarkoittaa ’kaunotarta’ tai ’viettelijätärtä’. Digi- ja väestötietoviraston mukaan Suleima on vuoteen 2020 mennessä ollut Suomessa virallisena etunimenä noin 450 naisella. Zuleima-nimisiä naisia on tilastoitu noin 40. Suleimalla ei ole nimipäivää almanakassa, mutta hevosten nimipäiväluettelossa Suleiman nimipäivä on 18. maaliskuuta. == Lähteet == ==Aiheesta muualla== * Etunimien taivutus: Suleima (Kotimaisten kielten keskuksen verkkojulkaisu) Luokka:Etunimet
Ricardo Héber

Ricardo Matías Héber (28. syyskuuta 1927 Buenos Aires – 14. elokuuta 2002 Buenos Aires) oli argentiinalainen keihäänheittäjä ja Pan-Amerikan kisojen kultamitalisti. 178-senttinen ja 76-kiloinen Héber heitti ennätyksensä 71,04 metriä vuonna 1951. Hän sijoittui Helsingin kesäolympialaisten 1952 loppukilpailussa 15:nneksi ja karsiutui ensimmäisenä heittäjänä Lontoon kesäolympialaisten 1948 loppukilpailusta 18 senttimetrin erolla viimeiseen karsinnan läpäisseeseen kilpailijaan. Pan-Amerikan kisoista Héber voitti kultaa Buenos Airesissa 1951 ja hopeaa Méxicossa 1955http://www.gbrathletics.com/ic/pag.htm. Hän voitti myös kuusi Etelä- Amerikan mestaruuttahttp://www.gbrathletics.com/ic/sac.htm ja kolme Argentiinan mestaruuttahttp://www.gbrathletics.com/nc/arg.htm.Olympedia == Lähteet == * === Viitteet === == Aiheesta muualla == * Luokka:Argentiinalaiset keihäänheittäjät Luokka:Vuonna 1927 syntyneet Luokka:Vuonna 2002 kuolleet
Brélès

Brélès (bretoniksi Brelez) on kunta läntisessä Ranskassa Finistèren departementissa Bretagnen alueella. Se sijaitsee Aber-Ildut-joen varrella, ja sen riasrannikon pohjukassa. Kunnan nähtävyyksiä on 1600-luvulta peräisin oleva renessanssilinna Château de Kergroadès. Se on tehty graniitista, joka on louhittu Aber-Ildut-joen rannoilla olevista louhoksista. Linnassa on 22 hehtaarin kokoinen puutarha, jota halkoo puiden reunustamat kävelykadut. Tiedosto:Chateau_de_kergroades_Brélès_(3).JPG|Château de Kergroadèsin puutarhaa ==Lähteet== ==Aiheesta muualla== Luokka:Finistèren kunnat
Stellantis

Stellantis on monikansallinen autonvalmistaja, joka syntyi Fiat Chrysler Automobilesin ja Groupe PSA:n fuusioituessa. Se oli syntyessään maailman neljänneksi suurin autonvalmistaja. Stellantis on peräisin latinan verbistä stello, joka tarkoittaa ”valaista tähdillä”. Stellantis-nimeä käytetään yhtiötasolla, mutta FCA- ja PSA-konsernien omat automerkit säilyvät edelleen käytössä. Joulukuussa 2020 EU-komissio hyväksyi Fiat Chrysler Automobilesin ja Groupe PSA:n fuusion. Fiat Chrysler Automobiles ja Groupe PSA yhdistyivät 16. tammikuuta 2021. ==Stellantiksen automerkit== Brändi Perustettu Maa Abarth 1949 Alfa Romeo 1910 Chrysler 1925 Citroën 1919 Dodge 1914 DS Automobiles 2014 Fiat 1899 Fiat Professional 2007 Jeep 1943 Lancia 1906 Maserati 1914 Mopar 1937 Opel 1862 Peugeot 1810 Ram 2010 Vauxhall 1857 Lähde: Stellantis omistaa myös osuuden kiinalaisesta Leapmotorista.https://tekniikanmaailma.fi/alle-20-000-euron-sahkoauto-tuli- myyntiin-euroopassa-kiinalaismerkki-on-stellantiksen-tukema/ == Lähteet == == Aiheesta muualla == * Stellantiksen mediasivusto *
Kuopion jätekeskus

Kuopion jätekeskus on jätekeskus, kaatopaikka ja kierrätystalouden yritysten alue Kuopion Kiviharjun kaupunginosassa Pohjois-Savossa. Jätekeskuksesta vastaa 16 (tai 15) itäsuomalaisen kunnan yhteisesti omistama Jätekukko- osakeyhtiö. Se tuottaa jäsenkunnilleen jätehuoltopalveluja. Omistajakuntien alueella asui vuonna 2019 noin 215 000 ihmistä. Kuopion jätekeskus käsittelee yhdessä yhteistyökumppaneiden kanssa koko omistajakuntiensa kattaman alueen jätteitä. Jätekeskuksen alueella toimii kymmenkunta yritystä. Jätekeskuksen vastaanottamasta jätteestä 99 prosenttia hyödynnetään. Vuodesta 2014 jätekeskuksen alueella toimiva Kuopion Biotehdas on toimittanut biokaasua Kuopion Energialle, joka on valmistanut siitä sähköä ja kaukolämpöä muutaman kilometrin päässä sijaitsevassa Pitkälahden voimalassaan. Vuonna 2019 jätekeskusken alueelle asennettiin pienehkö aurinkovoimala. Huomattava osa Jätekukon jäsenkuntien alueen energiapitoisesta jätteestä kuljetetaan Riikinnevan jätekeskuksen yhteydessä Leppävirralla sijaitsevalle, useiden jätepalveluyhtiöiden keskinäisesti omistamalle Riikinvoima- jätteenpolttolaitokselle. Se tuottaa jätteestä lämpöä ja sähköä. == Lähteet == Luokka:Kuopion rakennukset ja rakennelmat Luokka:Kaatopaikat ja jäteasemat Luokka:Jätehuolto Suomessa
Washington Bar (radio-ohjelma)

Washington Bar oli Jope Ruonansuun ja Tommi Reposen tekemä 1990-luvulla radiossa esitetty viihdeohjelma. Ohjelma oli jatkoa saman kaksikon radio- ohjelmalle Elvis-osasto, jonka teossa oli myös mukana Yleisradion toimittaja Jari Vesa. Ohjelman kehys sijoittui kuvitteellisen Washington Bar -nimisen baariin. Ohjelmassa esitettiin erilaisia sketsejä, jotka useimmiten perustuivat imitaatioihin ja välissä esitettiin musiikkia. Vuonna 1995 Ruonansuu julkaisi Reposen kanssa studioalbumin Washington Bar, jolle myönnettiin kultalevy seuraavana vuonna. Ruonansuun synnyinkaupungissa Kemissä toimi Washington Bar -niminen baari 1990-luvulla. Radio-ohjelman lisäksi Ruonansuu ja Reponen tekivät 15-osaisen Washington Bar -nimisen sketsisarjan paikallistelevisiokanava TV Jyväskylään vuonna 1998. ==Lähteet== Luokka:Jope Ruonansuu Luokka:Suomalaiset radio-ohjelmat
Najah al-Shammari

Najah Hassan Ali al-Shammari (s. 1967 Bagdad) on irakilainen poliitikko.Who are Abd al-Mahdi's new ministers of defense, interior, justice? The Baghdad Post Hänet nimitettiin kesäkuussa 2019 maansa puolustusministeriksiMediat: Irakin puolustusministeri nostanut väärin perustein tukia Ruotsista – työkyvyttömänä ollut mies suitsii nyt protesteja kovin ottein Yle, jona hänen seuraajakseen astui toukokuussa 2020 Juma Inad.Meet Iraq’s new Cabinet Al- Monitor Al-Shammari valmistui Irakin sotilasakatemiasta vuonna 1987. Hän sai kandidaatin arvon sotatieteissä ja maisterin arvon kansallisen turvallisuuden strategisessa suunnittelussa. Hän osallistui myös erikoistuneille sotilas- ja turvallisuuskursseille Irakissa, Jordaniassa ja Yhdysvalloissa. Hän pääsi johtotehtäviin asevoimien erikoisjoukoissa. Pyynnöstään hän sai vetäytyä sotilasuraltaan vuonna 2018. Al-Shammari on sunni. == Asuminen ja rikosepäilyt Ruotsissa == Al-Shammari siirtyi vuonna 2009 Ruotsiin, jossa sai pysyvän asumisluvan vuonna 2011. Hänelle annettiin Ruotsin kansalaisuus vuonna 2015.Swedish prosecutors investigate Iraqi minister for 'crimes against humanity' The Local Syksyllä 2019 al-Shammaria alettiin epäillä Ruotsissa tehdyistä tukihuijauksista. Hän oli esiintynyt maassa nimellä Najah al-Adeli ja jäänyt kirjoille Ruotsiin, vaikka oli palannut Irakiin ja asettunut Bagdadiin. Irakin hallituksen taholta syytökset kiistettiin.Iraq's defence minister 'reported for alleged benefits fraud in Sweden' The Local Al-Shammari ei kuitenkaan ollut luopunut Ruotsin kansalaisuudesta, vaikka hänen olisi Irakissa ministeriksi päästessään näin tullut tehdä. Ruotsin irakilaiset alkoivat syyttää al-Shammaria myös väkivaltaisuudesta mielenosoittajia kohtaan Irakissa. Ministerin toimintaa Irakissa lokakuussa 2019 puhjenneissa mielenosoituksissa alettiin Ruotsissa tutkia rikoksena ihmisyyttä vastaan. == Lähteet == Luokka:Irakilaiset poliitikot Luokka:Puolustusministerit Luokka:Vuonna 1967 syntyneet Luokka:Elävät henkilöt
Sander Levin

thumb|right|Sander Levin Sander M. Levin (s. 6. syyskuuta 1931 Detroit, Michigan) on yhdysvaltalainen demokraattisen puolueen poliitikko.Sander M. Levin, D Roll Call Levin sai taiteiden kandidaatin arvon Chicagon yliopistosta vuonna 1952 ja taiteiden maisterin arvon Columbian yliopistosta 1954. Harvardin yliopistosta hän sai oikeustieteiden kandidaatin arvon vuonna 1957. Hän istui Michiganin senaatissa vuosina 1965–1971. Hän oli demokraattien ehdokas osavaltion kuvernööriksi vuosina 1970 ja 1974. Vuosina 1983–2019 hän istui Yhdysvaltain edustajainhuoneen jäsenenä. Levin toimi myös Michiganin demokraattien puhemiehenä.Rep. Sander Levin retires but plans to keep up policy fights Detroit News Levin on juutalainen. Hän on naimisissa Pamela Colen kanssa ja hänellä on neljä lasta. Myös Levinin nuorempi veli Carl Levin on poliitikko. Levinin seuraajaksi Yhdysvaltain kongressissa valittiin vuonna 2018 hänen poikansa Andy Levin. == Lähteet == == Aiheesta muualla == * Library of Congress: Sander M. Levin Luokka:Yhdysvaltalaiset demokraattipoliitikot Luokka:Yhdysvaltain edustajainhuoneen jäsenet Luokka:Vuonna 1931 syntyneet Luokka:Elävät henkilöt
Music Bank

Music Bank on televisioyhtiö KBS2:n esittämä eteläkorealainen musiikkiohjelma. == Aiheesta muualla == * Viralliset kotisivut Luokka:Eteläkorealaiset televisio-ohjelmat Luokka:Musiikkiohjelmat Luokka:KBS:n televisio-ohjelmat
Show! Eum-ak jungsim

Show! Eum-ak jungsim (, ) on televisioyhtiö MBC:n esittämä eteläkorealainen musiikkiohjelma. == Aiheesta muualla == * Viralliset kotisivut Luokka:Eteläkorealaiset televisio-ohjelmat Luokka:Musiikkiohjelmat Luokka:MBC:n televisio-ohjelmat
Inkigayo

Inkigayo on televisioyhtiö SBS:n esittämä eteläkorealainen musiikkiohjelma. Ohjelmassa on "Inkigayo chart" -musiikkilista, jossa on viikottainen voittaja. Lista toimii Gaon Chartin kanssa ja se perustuu myyntilukemiin sekä äänestystuloksiin. == Lähteet == == Aiheesta muualla == * Viralliset kotisivut Luokka:Eteläkorealaiset televisio-ohjelmat Luokka:Musiikkiohjelmat Luokka:SBS:n televisio-ohjelmat
M Countdown

M Countdown on televisiokanava Mnetin esittämä eteläkorealainen musiikkiohjelma. == Aiheesta muualla == * Viralliset kotisivut Luokka:Eteläkorealaiset televisio-ohjelmat Luokka:Musiikkiohjelmat Luokka:Mnetin televisio-ohjelmat
Show Champion

Show Champion on televisiokanava MBC M:n esittämä eteläkorealainen musiikkiohjelma. == Aiheesta muualla == * Viralliset kotisivut Luokka:Eteläkorealaiset televisio-ohjelmat Luokka:Musiikkiohjelmat
The Show

The Show on televisiokanava SBS MTV:n esittämä eteläkorealainen musiikkiohjelma. == Aiheesta muualla == * Viralliset kotisivut Luokka:Eteläkorealaiset televisio-ohjelmat Luokka:Musiikkiohjelmat
ITV News at Ten

ITV News at Ten on televisioyhtiö ITV:n esittämä brittiläinen uutisohjelma. == Aiheesta muualla == * Viralliset kotisivut Luokka:Brittiläiset uutisohjelmat Luokka:ITV:n televisio-ohjelmat
Channel 4 News

Channel 4 News on televisioyhtiö Channel 4:n esittämä brittiläinen uutisohjelma. == Aiheesta muualla == * Viralliset kotisivut Luokka:Brittiläiset uutisohjelmat Luokka:Channel 4:n televisio-ohjelmat
Jornal Nacional

Jornal Nacional on televisioyhtiö TV Globon esittämä brasilialainen uutisohjelma. == Aiheesta muualla == * Viralliset kotisivut Luokka:Brasilialaiset televisio-ohjelmat Luokka:Uutisohjelmat Luokka:TV Globo
King of Mask Singer

King of Mask Singer on televisioyhtiö MBC:n esittämä eteläkorealainen kykyjenetsintäohjelma, jossa julkisuuden henkilöt esittävät kappaleita, ja tuomaristo koettaa arvata, kuka maskin alla on. Ohjelmasta on tehty lukuisia versioita ympäri maata, esimerkiksi suomalainen Masked Singer. == Aiheesta muualla == * Viralliset kotisivut Luokka:Eteläkorealaiset tositelevisiosarjat Luokka:Kykyjenetsintäohjelmat Luokka:Musiikkiohjelmat Luokka:MBC:n televisio- ohjelmat
Hypsophrys

Hypsophrys on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan Costa Ricasta ja Nicaraguasta: * Hypsophrys nematopus (Günther, 1867) – Leväkirjoahven * Hypsophrys nicaraguensis (Günther, 1864) – Turkoosikirjoahven == Lähteet == Luokka:Kirjoahvenet
Etroplus canarensis

Etroplus canarensis on kirjoahventen (Cichlidae) heimoon kuuluva makeissa, pääasiassa trooppisissa vesissä elävä kalalaji, jota pidetään myös akvaariossa. Sitä käytetään ruokakalana Intiassa. Etroplus canarensis voi kasvaa korkeintaan 11,5 senttimetrin mittaiseksi. Lajia tavataan endeemisenä eli kotoperäisenä Intiasta. Etroplus canarensis on tällä hetkellä Kansainvälisen luonnonsuojeluliiton IUCNin uhanalaisuusluokituksen mukaan erittäin uhanalainen laji. Lajin uhkia ovat muun muassa liiallinen kalastus- ja akvaariokäyttö, vesien saastuminen sekä hiekan louhinta. == Lähteet == Luokka:Kirjoahvenet
Rukkamäen seisake

Rukkamäen seisake () oli rautatieliikennepaikka Riihimäki–Tampere-radalla. == Lähteet == == Aiheesta muualla == *Kuva seisakkesta Vaunut.org -sivustolla Luokka:Tampereen rautatieliikennepaikat Luokka:Pirkanmaan lakkautetut rautatieliikennepaikat
Vilkas Group

Vilkas Group oy on vuonna 1995 perustettu verkkokauppatoimittaja, joka toimii Suomen lisäksi myös Ruotsissa ja Norjassa. Vilkas tarjoaa verkkokauppa- alustoja yrityksille. Vilkkaan asiakkaana on yli 2 000 verkkokauppaa, ja se työllistää 23 työntekijää. Yrityksen toimipiste sijaitsee Tampereella. Vilkkaan toimitusjohtaja on Markku Korkiakoski.https://www.vilkas.fi/vilkas- group-oy == Toimintamalli == Vilkas myy kolmea eri verkkokauppa-alustaa erilaisiin tarpeisiin. Lisäksi Vilkkaan palveluihin kuuluvat muun muassa ulkoasun muokkaukset, verkkokaupan analytiikka ja markkinointipalvelut.https://www.vilkas.fi/palvelut == Verkkokauppaindeksi == Vilkas Group julkaisee neljästi vuodessa verkkokauppaindeksin, joka kuvaa verkkokaupankäynnin kehitystä Suomessa. Verkkokauppaindeksin tausta-aineisto on kerätty Vilkas Groupin asiakkaiden verkkokaupoista vuoden 2006 alusta alkaen. Indeksiin vaikuttavat tilausten lukumäärä, euromääräinen myynti sekä keskimääräinen ostoskori.https://www.vilkas.fi/verkkokauppaindeksi ==Lähteet== Luokka:Suomalaiset verkkokaupat
Kosken Kaiku

Kosken Kaiku on koskelainen urheiluseura. Seuran lajeina ovat yleisurheilu, pöytätennis, lentopallo, hiihto ja frisbeegolf. Seura on perustettu vuonna 1925. Kosken Kaiun tunnetuimpia yleisurheilijoita ovat kestävyysjuoksun olympiamitalisti Kaarlo Tuominen, korkeushyppääjä Mikko Levola sekä kolmiloikkaaja Tuomas Sallinen. Myöhemmin seuraa ovat Kalevan Kisoissa edustaneet muun muassa Jarno Koivunen ja Henri Liipola. Pöytätenniksessä seuran urheilijat ovat saavuttaneet useita Suomen mestaruuksia. Pöytätenniksen maajoukkueessa seuraa edustaa Alex Naumi. ==Lähteet== Luokka:Suomalaiset urheilun yleisseurat Luokka:Koski Tl Luokka:Vuonna 1925 perustetut urheiluseurat
Lavakaulus

Lavakaulukset ovat kuormalavan päälle asetettavia reunuksia, jotka estävät lavalle nostettujen tavaroiden putoamisen lavalta. Lavakaulukset sopivat pienten ja irtonaisten tuotteiden kuljetukseen ja varastointiin. Lavakauluksia voi myös käyttää viljelylaatikkoina. ==Lähteet== Luokka:Tavarankäsittely
Jawdar

Jawdar (? – 1606 Marrakech) oli marokkolainen sotilas, joka johti sulttaani Ahmad al-Mansurin joukkoja Marokon–songhaivaltakunnan sodassa vuonna 1591. Jawdarin syntyperästä tiedetään hyvin vähän. Hänen kerrotaan olleen kotoisin Granadan Cuevas del Almanzorasta ja hänet oli kasvatettu eunukkina Ahmad al- Mansurin hovissa. Marokkolainen historioitsija Ismael Haïdara arvelee, että Jawdar tuotiin Marrakechiin vankina vuonna 1573 ja nimitettiin kuvernööriksi 1585. Arabian konsonanttikirjaimin kirjoitetun nimen ääntämys on myös epäselvä. Haïdara ja Tarikh al-Sudanin uuden englanninnoksen tekijä John Hunwick käyttävät muotoa Jawdar. Paššaksi nimitetty Jawdar johdatti nelituhatmiehisen marokkolaisjoukon Saharan yli Nigerjoelle, jossa käytiin ratkaiseva Tondibin taistelu maaliskuussa 1591. Askia Ishaq II:n johtaman songhaivaltakunnan armeija kärsi tappion ja marokkolaiset marssivat sen pääkaupunkiin Gaoon. Kaupunki osoittautui odotettua köyhemmäksi, ja Timbuktuun siirtynyt Jawdar oli valmis hyväksymään Ishaqin rauhanehdotuksen. Songhaivaltakunnan tuhoamista vaatinut Ahmad al-Mansur lähetti hänen tilalleen Mahmud bin Zarqunin, joka saapui Timbuktuun elokuussa 1591. Mahmudin kuoltua hänen tilalleen lähetettiin uusia paššoja, joista monet saivat surmansa Jawdarin juonittelun seurauksena. Jawdar kutsuttiin vuonna 1599 takaisin Marokkoon kukistamaan Ahmad al-Mansurin pojan al-Mamunin kapinaa. Sulttaanin kuoltua vuonna 1603 Jawdar osallistui hänen poikiensa sisällissotaan. Al- Mamunin poika Moulay Abdallah teloitti hänet Marrakechissa. ==Lähteet== Luokka:Malin historia Luokka:Marokkolaiset henkilöt Luokka:1500-luvulla syntyneet Luokka:Vuonna 1606 kuolleet
Myllyoja (Hämeenlinna)

Myllyoja on Hämeenlinnassa sijaitseva asuinalue, joka kuuluu Voutilan kaupunginosaan. Myllyoja sijaitsee noin 4 kilometrin päässä keskustasta Sammon ja Nummen asuinalueiden välillä. Asukasmäärä on noin tuhat. Luokka:Voutila
Tammelan silta

Tammelan silta oli Tampereella sijainnut maantiesilta, joka johti Tampereen rautatieaseman luota Tampereen ratapihan yli Tammelan kaupunginosaan. Silta nousi aseman edustalta vinosti koillisen suuntaan, teki mutkan Kyttälänkadun kohdalla ja jatkui sitten suoraan ratapihan yli Tammelan puolelle Tammelankadulle. Silta valmistui vuonna 1898. Sitä ennen Tammelaan kuljettiin tasoylikäytävän kautta, mutta 1890-luvulla liikenne kasvoi Tammelan kaupunginosan rakentamisen myötä ja silta tuli tarpeelliseksi.Tampereen tavara-asema ja muut VR:n rakennukset Itsenäisyydenkadun pohjoispuolella – Rakennushistoriaselvitys, Arkkitehtitoimisto Hanna Lyytinen, 17.12.2003, sivu 10-11. Viitattu 22.7.2020. Tammelan silta purettiin sen jälkeen kun Tampereen uusi rautatieasema ja ratapihan ali Tammelaan Puolimatkankadulle kulkenut asematunneli valmistuivat vuonna 1936. Asematunneli teki Puolimatkankadusta (nykyinen Itsenäisyydenkatu) Tammelaan ja Kalevaan suuntautuvan liikenteen pääväylän.Jouni Keskinen : Rautatieasemanseudun rakennuskannan muutokset 1930-luvulla, Koskesta voimaa-sivusto Viitattu 22.7.2020. Tammelan puretun sillan osia käytettiin 1937 Toijalan ratapihalle rakennetussa jalankulkijoita varten tarkoitetussa ylikulkusillassa. Sillasta tuli kuitenkin korkea ja sillalle johtavista portaista niin jyrkät että sillan käyttö jäi vähäiseksi.Toijalan ratapihalle..., Aamulehti, 10.03.1939, nro 67, s. 4, Kansalliskirjaston digitaaliset aineistot == Lähteet == Luokka:Tampereen entiset rakennukset ja rakennelmat Luokka:Tampereen sillat Luokka:Kyttälä Luokka:Tammela (Tampere) Luokka:Suomen entiset sillat
Murakami (Niigata)

Murakami () on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee Japaninmeren rannikolla aivan prefektuurin pohjoisosassa. Kaupungin alue ulottuu Niigatan tasangolta Asahivuorille. Sen keskusta on rakentunut Miomotejoen suulle. Pohjoisessa ja idässä kaupunki rajautuu Yamagatan prefektuuriin. Murakamissa on 58 683 asukasta (heinäkuussa 2020) ja sen pinta-ala on 1 174,26 neliökilometriä. Murakami kehittyi vuodesta 1540 lähtien linnanaluskaupunkina Honjō-klaanin hallinnassa. Sittemmin sinne saapui Murakami-klaani, joka rakennutti linnan ja sen aluskaupungin uudelleen; tältä klaanilta kaupunki on saanut nimensäkin. Murakami on pitkälti säilyttänyt Edo-kauden linnanaluskaupungin rakenteen. Perinteisiä elinkeinoja ovat esimerkiksi lakkatyöt (tsuishu-rasiat), teen viljely ja kalastus. Nykyisin kaupungissa toimii myös elintarvike- ja kemianteollisuutta. Alavilla alueilla viljellään riisiä, vuoristossa harjoitetaan metsätaloutta. Kaupunkioikeudet osana Japanin nykyistä kunnallishallintoa Murakami sai vuonna 1954, kun Murakamin maaseutukaupunkiin liitettiin Iwafunen ja Senamin maaseutukaupungit sekä Kamikaifun ja Saberin kyläkunnat. Kaupunki laajeni huomattavasti vuonna 2008, kun siihen yhdistettiin vielä Arakawan ja Sanpokun maaseutukaupungit sekä Asahin ja Kamihayashin kyläkunnat. Murakamin rakennettuun kulttuuriperintöön kuuluvat muun muassa Jōnen-jin buddhalainen temppeli, Japanin tärkeäksi kulttuuriomaisuudeksi valittu Wakabayashi-suvun asuintalo ja Iwafunen kalastajakylässä sijaitseva Iwafune-jinjan šintolainen pyhäkkö. Luonnonnähtävyyksiä ovat maisemiltaan kauniit vuoristo- ja rannikkoalueet, kuten Sasagawa-nagaren kallioinen rannikkoseutu. Senamin alueella toimii Senami-onsenin kuuma lähde. Osa kaupungin alueesta kuuluu Bandain–Asahin kansallispuistoon. Murakamia palvelevat JR Higashi-Nihonin Uetsu-päälinja ja Yonesaka-linja. == Kuvia == Tiedosto:Senamitaisai-2013-8.jpg|Senami- festivaalin vaunuja Tiedosto:Mount Washigasu (West side) - panoramio.jpg|Washigasuvuori Tiedosto:Neya, Murakami, Niigata Prefecture 959-3946, Japan - panoramio.jpg|Veneitä Neyan satamassa Tiedosto:Central district of Murakami.JPG|Murakamin keskustaa Tiedosto:Okumiomote Dam and lake.jpg|Oku-Miomoten pato == Lähteet == == Aiheesta muualla == * Kaupungin internetsivut Luokka:Niigatan prefektuurin kaupungit
Murakami

Murakami voi tarkoittaa: == Maantiede == * Murakami, Japanin kaupunki Niigatan prefektuurissa * Murakamin daimiokunta, Japanin entinen daimiokunta == Henkilöt == * Murakami (926–967), Japanin 62. keisari * Glen Murakami (s. 1968), yhdysvaltalainen animaatiosarjojen tuottaja ja animaattori * Haruki Murakami (s. 1949), japanilainen kirjailija * Jimmy Murakami (1933–2014), japanilainen animaattori ja elokuvaohjaaja, yksi Fred Wolf Films-yhtiön (aik. Murakami • Wolf • Swenson) perustajista * Kanako Murakami (s. 1994), japanilainen taitoluistelija * Ryū Murakami (s. 1952), japanilainen kirjailija ja elokuvantekijä * Takashi Murakami (s. 1962), japanilainen nykytaiteilija * Yukifumi Murakami (s. 1979), japanilainen keihäänheittäjä == Muuta == * Ikeya–Murakami, pitkäjaksoinen komeetta
Amiraali Nahimov

Amiraali Nahimov (Адмирал Нахимов, Admiral Nakhimov) on Vsevolod Pudovkinin ohjaama neuvostoliittolainen elämäkertaelokuva, joka kertoo Krimin sodan sankarista, amiraali Pavel Nahimovista. Elokuva valmistui jo 1946, mutta julkaistiin helmikuussa 1947. Viitattu 22.7.2020. == Juoni == Elokuva sijoittuu Krimin sodan aikaan, vuosiin 1853–1856, ja kuvaa Nahimovin voittoa Turkin laivastosta Sinopen taistelussa, ja hänen sankarikuolemaansa Sevastopolin puolustuksessa. Pudovkin tarkoitti elokuvan historialliseksi henkilökuvaukseksi, mutta Neuvostoliiton sensuurin vaatimuksesta siitä tuli pintapuolinen kuvaus Nahimovista sotasankarina, joka esittää englantilaiset, ranskalaiset ja turkkilaiset täysinä roistoina. Tästä huolimatta elokuvaa pidetään sodanjälkeisen neuvostoelokuvan onnistuneena teoksena. == Palkinnot == Kuvaajat Anatoli Golovna ja Tamara Lobova saivat vuonna 1947 Locarnon elokuvajuhlilla palkinnon parhaasta kuvauksesta. Vuonna 1946 Pudovkin, Golovna, Lukovski, Krjukov, Diki, Simonov ja Knjazev saivat Stalinin palkinnon elokuvan ansiosta. == Näyttelijät == == Lähteet == Luokka:Neuvostoliittolaiset elokuvat Luokka:Vuoden 1947 elokuvat Luokka:Neuvostoliittolaiset mustavalkoelokuvat Luokka:Neuvostoliittolaiset draamaelokuvat
Stiftung Universitäre Fernstudien Schweiz

Stiftung Universitäre Fernstudien Schweiz, myös FernUni Schweiz tai Universitäre Fernstudien Schweiz, on Sveitsin valtakunnallinen etäyliopisto. Oppilaitoksen hallinnollinen keskuspaikka on Brigissä, Valais’n kantonissa. Toimipaikkoja on kaikkiaan kahdeksan eri puolilla ranskan- ja saksankielistä Sveitsiä Bernissä, Fribourgissa, Lausannessa, Natersissa, Schwyzin Pfäffikonissa, Rapperswilissä ja Sionissa. Yliopiston toiminta on Valais’n kantonin vastuulla. FernUni Schweiz on perustettu vuonna 1992. Opiskelijoita on 1 900\. Yliopistossa on neljä tiedekuntaa, joissa voi opiskella sekä saksaksi että ranskaksi, sekä kaksi osastoa. Osa opinnoista on englanninkielisiä. == Tiedekunnat == Yliopiston tiedekunnat ja osastot ovat: * historian tiedekunta (, ) * psykologian tiedekunta (, ) * oikeustieteen tiedekunta (, ) * taloustieteen tiedekunta (, ) * matematiikan osasto (, ) * tekoälyosasto (, ). == Opiskelijat ja henkilökunta == Vuonna 2020 yliopistossa oli 1 905 opiskelijaa. Heistä 66 prosenttia oli naispuolisia ja 51 prosenttia saksankielisiä. Opiskelijoita oli lähes kaikissa Sveitsin kantoneissa, eniten Zürichin kantonissa (16 %). Ulkomaisia opiskelijoita oli kuusi prosenttia. Vuoden 2020 alussa yliopistossa oli henkilökuntaa 376, täyspäiväiseksi muutettuna 125 henkilötyövuotta. == Taloustietoja == Vuonna 2018 yliopiston kulut olivat 19 milj. Sfr. Toiminnan rahoittajat olivat Valais’n kantoni (15 %), muut kantonit (51 %) ja liittovaltio (10 %). Neljännes tuloista (24 %) tuli muualta, lähinnä opiskelumaksuista. == Lähteet == == Aiheesta muualla == * Viralliset sivut , Luokka:Brig Luokka:Sveitsin yliopistot
Cursed (televisiosarja)

Cursed on yhdysvaltalainen fantasiadraamasarja, jonka ovat luoneet Frank Miller ja Tom Wheeler. Televisiosarja sai ensi-iltansa Netflixissä 17. heinäkuuta 2020, ja se perustuu Frank Millerin ja Tom Wheelerin samannimiseen romaaniin. Heinäkuussa 2021 ilmoitettiin, että sarja peruttiin yhden kauden jälkeen. == Näyttelijät == === Pääosissa === == Vastaanotto == Lucy Mangan The Guardianista kritisoi käsikirjoitusta ja näyttelijöitä, antaen kaksi tähteä viidestä. Radio Timesin Huw Fullerton kritisoi sarjaa "hankalista esityksistä ja näyttelyistä" sanoen, että sarja "ei koskaan tunnu olevan tarpeeksi iso kertoakseen tätä eeppistä tarinaa [...], mutta kaiken kaikkiaan tarinankerronta tekee hyvää työtä esittäen erilaisia, mielenkiintoisia hahmoja kasvavassa väkivaltaisuudessa". == Lähteet == == Aiheesta muualla == * Cursed Netflixissä Luokka:2020-luvun yhdysvaltalaiset draamasarjat Luokka:Netflix- alkuperäissarjat Luokka:Yhdysvaltalaiset fantasiasarjat Luokka:Kirjoihin perustuvat televisiosarjat
Dobby Dobson

Highland "Dobby" Dobson (1942 Kingston – 21. heinäkuuta 2020 Florida) oli jamaikalainen reggaelaulaja.Dobby Dobson Jamaicansmusic.comBeloved Jamaican Singer Dobby Dobson Dies At 78 Jamaica Gleaner Dobson aloitti levyttämisen varhaisella 1950-luvulla skan ja rocksteadyn aikakaudella. Hän toimi useiden eri kokoonpanojen jäsenenä ja teki yhteistyötä muiden muassa Howard Barrettin, Sonia Pottingerin, Coxsone Doddin sekä Duke Reidin kanssa. Vuonna 1971 Dobson levytti Rupie Edwardsin tuottaman hitin "That Wonderful Sound", jota seurasi Ison-Britannian singlelistoilla menestystä saavuttanut "Endlessly". Dobsonin muihin merkittäviin kappaleisiin kuuluvat "Mexican Divorce" ja "Loving Pauper", joista jälkimmäisestä myös tuli laulajasta itsestään käytetty kutsumanimi. Dobson aloitti toisen uran tuottajana, jona hän teki yhteistyötä muiden muassa The Meditationsin ja Barrington Levyn kanssa. Vuonna 1979 hän muutti New Yorkiin. Elokuussa 2011 hän sai Order of Distinctionin upseerinarvon. Dobson kuoli sairaalassa Floridassa kärsittyään Alzheimerin taudista ja COVID-19-tartunnasta. == Lähteet == Luokka:Jamaikalaiset reggaelaulajat Luokka:Vuonna 1942 syntyneet Luokka:Vuonna 2020 kuolleet
Etanolimuunnossarja

Etanolikonversio on ylivoimaisesti Suomen ja Euroopan suosituin käyttövoimakonversio, joka mahdollistaa E85-polttoaineen eli bioetanolin käytön bensiini, kaasu- tai hybridiautossa. Konversio maksaa asennettuna noin 500-600 euroa ja on tehtävissä 1-2 tunnissa. Se sopii sekä täysin uuteen että käytettyyn autoon, eikä asennettaessa tehdä mitään pysyviä muutoksia. Suomen tieliikenteessä on yli miljoona autoa, joihin etanolikonversio teknisesti sopii. Euroopassa tehdään vuosittain kymmeniä tuhansia etanolikonversioita ja teknologialla on ajettu jo miljardeja kilometrejä. Konversion myötä tavallinen bensiiniauto on muutettu flexfuelautoksi (FFV), johon voi tankata joustavasti etanolia tai bensiiniä tai kumpaakin niistä, millä tahansa sekoitussuhteella. === Muunnossarja === Etanolimuunnossarja pitää sisällään tavanomaisesti auton moottoriohjausyksikköön kiinnitettävän ohjainyksikön, etanolianturin ja johtosarjan. Kaikki muunnossarjat eivät kuitenkaan pidä sisällään etanolianturia, koska niiden tekniikka ei tue sitä. Yleensä kuitenkin kaikki kehittyneiksi luokitellut muunnossarjat sisältävät etanolianturin, joka takaa etanolipitoisuuden reaaliaikaisen monitoroinnin ja näin moottorin optimaalisen toiminnan. ==Lähteet== Luokka:Autotekniikka
Song to Song

Song to Song on vuonna 2017 ensi-iltansa saanut kokeellinen draamaelokuva, jonka on ohjannut ja käsikirjoittanut Terrence Malick. Sen pääosia esittää muun muassa Michael Fassbender, Ryan Gosling, Rooney Mara ja Natalie Portman. Song to Song sai ensi-iltansa South by Southwest -tapahtumassa 10. maaliskuuta 2017, Yhdysvalloissa 17. maaliskuuta 2017, sekä Suomessa 28. huhtikuuta 2017. == Näyttelijät == == Lähteet == == Aiheesta muualla == * Viralliset kotisivut * * * * Luokka:Vuoden 2017 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset elokuvamusikaalit Luokka:Terrence Malickin ohjaamat elokuvat
Lyyra Filmi

Lyyra Filmi oli vuosina 1910–1922 toiminut suomalainen elokuvavalmistamo, elokuvien maahantuoja ja levittäjä sekä elokuvateatteriketjun omistaja. == Historia == Lyyra Filmin perusti vuonna 1910 puutavarakaupoilla ja sahamestarina rikastunut Hjalmar V. Pohjanheimo. Aluksi toiminta oli Lyyra- nimisten elokuvateatterien ketjun pyörittämistä ja ulkomaisten elokuvien maahantuontia ja levitystä. Oma elokuvanvalmistustoiminta yhtiössä alkoi vuonna 1911. Vuoteen 1919 mennessä lyhytelokuvia valmistui kaikkiaan 30, näiden joukossa ensimmäiset suomalaiset uutiskatsaukset, neljä Lyyran Viikkolehteä keväällä 1914. Yhtiö hankki elokuvakameran vuonna 1913 ja näytelmäelokuvien valmistustoiminta alkoi myöhemmin samana vuonna . Yhtiön taide-elokuvista vastasi lähinnä teatterinjohtaja Kaarle Halme, ja viihteellisistä lyhytelokuvista vastasivat Pohjanheimon neljä poikaa Adolf Pohjanheimo, Hilarius Pohjanheimo, Asser Pohjanheimo ja Birger Pohjanheimo). Elokuvia valmistui vuosina 1913–1921 kaikkiaan 17 näytelmäelokuvaa, joista kolme viimeistä elokuvaa Hjalmar ohjasi itse. 1910-luvulla Lyyra Filmi olikin näytelmäelokuvien valmistajana Suomen suurin, ja lyhytelokuvienkin osalta neljänneksi suurin. Lyyran Filmin toiminta loppui vuonna 1922 jolloin Hjalmar myi viimeisen elokuvateatterinsa Erik Estlanderille ja jättäytyi pois alalta. Lyyra Filmin koko elokuvatuotanto on tuhoutunut. Yhtiön pääkonttori sijaitsi Helsingissä osoitteessa Erottajankatu 15–17. == Elokuvatuotantoa == * Kosto on suloista, 1913 * Nuori luotsi, 1913 * Verettömät, 1913 * Vieraalla maaperällä, 1914 * Käpäsen rakkausseikkailu, 1914 * Nainen, jonkas minulle annoit, 1914 * Salainen perintömääräys, 1914 * Se kolmas, 1914 * Kaksi sankaria, 1914 * Pirteä ja kadonnut kori, 1914 * Tuiskusen kuherruskuukausi, 1914 * Väärennetty osoite, 1914 * Rikosten runtelema, 1915 * Kesä, 1915 * Kilu-Kallen ja Mouku-Franssin kosioretki, 1920 * Sunnuntaimetsästäjät, 1921 * Kun solttu-Juusosta tuli herra, 1921 == Lähteet == Luokka:Entiset suomalaiset elokuvayhtiöt Luokka:Elokuvan historia
Park kulturyn metroasema (Sokolnitšeskaja)

Park kultury () on Moskovan metron Sokolnitšeskaja-linjan asema. Se sijaitsee asemien Kropotkinskaja ja Frunzenskaja välissä. Asemalta on vaihtomahdollisuus Koltsevaja-linjan asemalle Park kultury. Asema avattiin 15. toukokuuta 1935. Asemalla tapahtui 29. maaliskuuta 2010 terrori-isku. == Lähteet == == Aiheesta muualla == Luokka:Moskovan metroasemat
Park kulturyn metroasema

Park kulturyn metroasema tarkoittaa seuraavia asioita: *Park kulturyn metroasema (Sokolnitšeskaja), Sokolnitšeskaja-linjan asema (Moskova). *Park kulturyn metroasema (Koltsevaja), Koltsevaja-linjan asema (Moskova). *Park kulturyn metroasema (Nižni Novgorodin metro), Avtozavodskaja-linjan asema (Nižni Novgorod).